নির্বাচন আসছে। এই নির্বাচনকে সুষ্ঠু ও সুন্দর করার জন্য রাজনৈতিক শক্তিকেই সহযোগীর ভূমিকা পালন করতে হবে। কেবল নির্বাচন কমিশনের পক্ষে দেশে একটি সুষ্ঠু নির্বাচন অনুষ্ঠান করা সম্ভব নয়। কোনো রকম পূর্বশর্ত না দিয়ে সব রাজনৈতিক দল যদি আগামী নির্বাচনে অংশগ্রহণ করে তবেই নির্বাচন সুষ্ঠু ও গ্রহণযোগ্য হবে বা বলা যায় নির্বাচনের একটি সুন্দর পরিবেশ তৈরি হবে। সব রাজনৈতিক দল নির্বাচনে অংশ না নিলে এমনিতেই সুষ্ঠু নির্বাচনের সম্ভাবনা কমে যায়। দলীয় সরকারের অধীনে নির্বাচন হলে সে নির্বাচন সুষ্ঠু হবে না, গ্রহণযোগ্য হবে না— এই ধরনের একটি আবহ তৈরি করা কারোই উচিত নয়। প্রধান রাজনৈতিক দলগুলো যখন নির্বাচন থেকে দূরে থাকার অজুহাত খোঁজে তখনই সুষ্ঠু নির্বাচনের পথে প্রতিবন্ধকতা তৈরি হয়ে যায়।